ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
నేటితో ముగిసిన తిరుపతి- రెండు రోజుల జాతీయ కార్మిక సదస్సు
ESIC మెరుగైన సేవల విస్తరణ, మెరుగుదల కోసం కేంద్రం చొరవ తీసుకుంటుంది: శ్రీ భూపేందర్ యాదవ్
'స్వస్త్య సే సమృద్ధి' అనే ప్రధానమంత్రి దార్శనికతని నెరవేర్చడంలో సహాయం చేస్తుంది: కేంద్ర మంత్రి
తిరుపతి, ఆగస్టు 26, 2022
వర్చువల్ మాధ్యమం ద్వారా ప్రధాన మంత్రి శ్రీ నరేంద్ర మోదీ ప్రారంభోపన్యాసంతో ఆంధ్రప్రదేశ్లోని తిరుపతిలో గురువారం ప్రారంభమైన రెండు రోజుల జాతీయ కార్మిక సదస్సు ఈరోజు ముగిసింది.
కార్మికులకు సామాజిక రక్షణను సార్వత్రికీకరించడానికి అందరికీ ఉపాధి అవకాశాలను మెరుగుపరచడానికి కేంద్ర ప్రభుత్వం రాష్ట్ర ప్రభుత్వాలు నిర్వహిస్తున్న సామాజిక భద్రతా పథకాలను అందుబాటులో ఉంచడానికి ఇ-శ్రమ్ పోర్టల్ను ఏకీకృతం చేయడంపై ఈ సదస్సు నాలుగు నేపథ్య సెషన్లలో విస్తరించింది.
శ్రీ భూపేందర్ యాదవ్, తన ముగింపు ప్రసంగంలో ఉద్యోగుల రాష్ర భీమా సర్వీస్ డెలివరీ మెకానిజంలో విస్తరణ మెరుగుదల కోసం కేంద్రం కార్యక్రమాలను తెలియజేశారు. శ్రమ యోగులు వారిపై ఆధారపడిన వారందరికీ ప్రయోజనం చేకూర్చే విధానం అమలు మధ్య అంతరాన్ని తగ్గించడం ద్వారా 'స్వస్త్య సే సమృద్ధి' ప్రధానమంత్రి ఆలోచనని నెరవేర్చడంలో ఇది సహాయపడుతుందని ఆయన అన్నారు. ఆయుష్మాన్ భారత్ డిజిటల్ మిషన్  సమ్మతి, అమలు కోసం ESI హాస్పిటల్స్ సమయానుకూలంగా పని చేయవలసిన అవసరాన్ని ఆయన పునరుద్ఘాటించారు.
మీడియాతో అనధికారిక మాటామంతీ సందర్భంగా, కేంద్ర మంత్రి మాట్లాడుతూ, తాజా సాంకేతిక పురోగతులు భవిష్యత్ లబ్ధిదారులను పరిగణనలోకి తీసుకొని కొత్త డిస్పెన్సరీలు ఆసుపత్రుల మంజూరు కోసం నిబంధనలను సవరించాల్సిన అవసరం ఉంది అన్నారు.
రాష్ట్ర ప్రభుత్వాలు నిర్వహిస్తున్న ఈఎస్ఐ ఆసుపత్రుల ద్వారా వైద్య సంరక్షణ సేవలను మెరుగుపరచడం ప్రధాన మంత్రి జన్ ఆరోగ్య యోజన తో అనుసంధానం చేయడం కోసం స్వాస్థ్య సే సమృద్ధి లక్ష్యమని ఆయన అన్నారు.
అనుమతులు, రిజిస్ట్రేషన్, రిటర్న్స్, తనిఖీలు మొదలైన వాటి కోసం పోర్టల్ల అభివృద్ధితో పాటు నాలుగు లేబర్ కోడ్లు అమలు కోసం విధివిధానాల రూపకల్పన కోసం విజన్ శ్రమేవ్ జయతే@2047పై ప్రత్యేక సెషన్ జరిగిందని ఆయన అన్నారు.
దేశంలోని మొత్తం 744 జిల్లాల్లో ESI తన సేవలను విస్తరించేందుకు కృషి చేస్తుందని, ఈ విస్తరణ సామాజిక భద్రతా కోడ్ అమలు తర్వాత పెరిగిన లబ్ధిదారుల సంఖ్యను పరిగణనలోకి తీసుకుంటుందని కేంద్ర మంత్రి తెలిపారు.
దేశంలోని అన్ని జిల్లాల్లో  PMJAYతో కలయిక వల్ల పాన్-ఇండియా పోర్టబిలిటీకి దారితీసే లబ్దిదారులకు మెరుగైన సేవలను అందుబాటులోకి తీసుకురావచ్చని ఆయన తెలిపారు.
రెండు రోజుల సదస్సులో వివిధ రాష్ట్రాలు కేంద్రపాలిత ప్రాంతాల కార్యక్రమాలను అనుసరించి ప్రదర్శనలు జరిగాయి.
కేంద్ర కార్మిక, ఉపాధి పర్యావరణం, అటవీ, వాతావరణ మార్పుల శాఖ మంత్రి శ్రీ భూపేందర్ యాదవ్ అధ్యక్షతన, కేంద్ర కార్మిక ఉపాధి, పెట్రోలియం, సహజ వాయువు సహ-అధ్యక్షుడు శ్రీ రామేశ్వర్ తేలి ఉపాధ్యక్షుడు శ్రీ సునీల్ బర్త్వాల్, సెక్రటరీ లేబర్ అండ్ ఎంప్లాయిమెంట్ సభ్య కార్యదర్శి శ్రీమతి నీలం షామీరావు తో పాటు 25 రాష్ట్రాలు, కేంద్ర పాలిత ప్రాంతాలకు ప్రాతినిధ్యం వహిస్తున్న కార్మిక మంత్రులు కార్యదర్శులతో సెంట్రల్ భవిష్య నిధి కమిషనర్ విస్తృతమైన చర్చలు జరిపారు,
ఈ కార్యక్రమంలో “విజన్ డాక్యుమెంట్ 2047”తో కార్మిక వర్గానికి ప్రయోజనం చేకూర్చే కార్మిక చట్టాలు, చట్టాల స్పెక్ట్రమ్ను విలీనం చేయడం, ఉపసంహరించుకోవడం కోసం ఆరోగ్యకరమైన ఏకాభిప్రాయం కలిగింది.
https://twitter.com/i/events/1562675763127926784?s=20
హోం మంత్రిత్వ శాఖ
ఏరియల్ ప్యాసింజర్ రోప్వే వ్యవస్థ అభివృద్ధి కోసం ఐటిబిపికి చెందిన స్థలాన్ని ఉత్తరాఖండ్ ప్రభుత్వానికి బదిలీ చేయడానికి మంత్రివర్గం ఆమోదం తెలిపింది
ప్రధాన మంత్రి శ్రీ నరేంద్ర మోదీ అధ్యక్షతన జరిగిన మంత్రివర్గం ముస్సూరీలోని ఇండో-టిబెటన్ బోర్డర్ పోలీసులకు  చెందిన 1500 చదరపు మీటర్ల స్థలాన్ని మౌలిక సదుపాయాల ప్రాజెక్టు కోసం ఉత్తరాఖండ్ రాష్ట్ర ప్రభుత్వానికి బదిలీ చేయడానికి ఆమోదం తెలిపింది. వీటిలో డెహ్రాడూన్ మరియు ముస్సూరీ మధ్య 'ఏరియల్ ప్యాసింజర్ రోప్వే సిస్టమ్'ను ఏర్పాటు చేస్తారు.
ప్రతిపాదిత రోప్వే 5550 మీటర్ల పొడవు గల మోనో-కేబుల్ రోప్వే. ఇది పబ్లిక్ ప్రైవేట్ పార్ట్నర్షిప్  మోడ్లో పుర్కుల్ గావ్, డెహ్రాడూన్  మరియు లైబ్రరీ, ముస్సూరీ  మధ్య రూ .285 కోట్ల అంచనా వ్యయంతో నిర్మిస్తున్నారు. ప్రతి వైపునుండి గంటకు 1000 మంది ప్రయాణించే సామర్థ్యంతో ఇది ఏర్పాటవుతుంది. ఇది డెహ్రాడూన్ నుండి ముస్సూరీ వరకు రహదారి మార్గంలో ట్రాఫిక్ను గణనీయంగా తగ్గిస్తుంది.
దాంతో పాటు ఈ ప్రాజెక్టు అదనంగా 350 మందికి ప్రత్యక్ష ఉపాధిని మరియు 1500 మందికి పైగా పరోక్ష ఉపాధిని కల్పిస్తుంది.రోప్వే పూర్తయిన తర్వాత పర్యాటకులకు భారీ ఆకర్షణగా నిలుస్తుంది. ఇది రాష్ట్రంలోని పర్యాటక రంగానికి ఊపునిస్తుంది మరియు పర్యాటక రంగంలో అదనపు ఉపాధి అవకాశాలను సృష్టిస్తుంది.
వ్యవసాయ మంత్రిత్వ శాఖ
జూన్ 15 నుంచి 17 వరకు హైదరాబాద్ లో జి 20 వ్యవసాయ మంత్రుల స్థాయి  సమావేశం
అగ్రికల్చర్ వర్కింగ్ గ్రూప్  మినిస్టీరియల్ సమావేశాలకు హైదరాబాద్ సిద్ధం అయింది. 2023 జూన్ 15 నుంచి 17 వరకు మూడు రోజుల పాటు జరిగే ఈ సదస్సుకు జీ20 సభ్య దేశాలు, ఆహ్వానిత దేశాలు, అంతర్జాతీయ సంస్థల నుంచి 200 మందికి పైగా ప్రతినిధులు హాజరుకానున్నారు. ఈ కార్యక్రమంలో వివిధ దేశాల వ్యవసాయ మంత్రులు, అంతర్జాతీయ సంస్థల డైరెక్టర్స్ జనరల్ పాల్గొంటారు.
ఆరోగ్య, కుటుంబ సంక్షేమ మంత్రిత్వ శాఖ
బయోలాజికల్ అత్యవసర పరిస్థితుల విషయంలో సన్నద్ధత , స్పందన చర్యలు
డిపార్టమెంట్ ఆఫ్ హెల్త్ రిసెర్చ్  వారి పథకం కింద దేశవ్యాప్తంగా 138 బయోసేఫ్టీ పరిశోధన శాలలను ఏర్పాటు చేయడం జరిగింది. మహమ్మారుల నియంత్రణకు, ప్రకృతి విపత్తలును ఎదుర్కోవడానికి దేశవ్యాప్త నెట్ వర్క్ ఏర్పాటు చేయడం జరుగుతోంది.
అన్ని బయోసేఫ్టీ లేబరెటరీలు ప్రత్యేకించి బిఎస్ ఎల్ -4, బిఎస్ ఎల్ 3 ఐసిఎంఆర్ లో , నెట్ వర్క్ లేబరెటరీలలో ఏర్పాటు చేయడం జరిగింది. నెట్ వర్క్ లేబరెటరీలకు బయోసేఫ్టీ లేబరెటరీ నిర్వహణలో
శిక్షణ ఇవ్వడం జరిగింది.
కేంద్ర ఆరోగ్య కుటుంబ సంక్షేమ మంత్రిత్వశాఖ రాష్ట్రాలు, కేంద్రపాలిత ప్రాంతాలకు అవసరమైన మార్గనిర్దేశం, అవసరమైన సదుపాయాలకు సంబంధించి తగిన మద్దతునిస్తుంది. సమీకృత వ్యాధి నిఘాకార్యక్రమాన్ని రాష్ట్రాలు, జిల్లా యూనిట్ల ద్వారా నిర్వహించడం జరుగుతుంది. దీనిని వికేంద్రీకృత విధానంలో మహమ్మారికి దారితీసే వ్యాధులను కనుగొని అందుకు సంబంధించి తొలి హెచ్చరికలు జారీ చేయడం జరుగుతుంది. దీనివల్ల చురుకైన ప్రజారోగ్య కార్యాచరణకు వీలు కలుగుతుంది. ఇది దేశంలో ఆరోగ్య సవాళ్లను ఎదుర్కోవడానికి ఉపకరస్తుంది.
ఆరోగ్యసంబంధిత అత్యవసరాల కు సంబంధించి సన్నద్ధత, స్పందనకు జాతీయ విపత్తుల నిర్వహణ అథారిటీ 2008లో బయోలాజికల్ విపత్తుల విషయంలో సవివరమైన మార్గదర్శకాలు జారీ చేసింది. .
దీనికితోడు, నేషనల్ డిజాస్టర్ మేనేజ్మెంట్ అథారిటీ , నేషనల్ డిజాస్టర్ మేనేజ్ మెంట్ ప్లాన్ 2019ని విస్తృతంగా ప్రచారంలో పెట్టింది. ఇది బయోలాజికల్ అత్యవసరాల సమయంలో సన్నద్ధత, స్పందన కార్యక్రమాలకు సంబంధించి ఎవరి పాత్ర ఏమిటి, బాధ్యతలు ఏమిటన్నదానిపై ప్రణాళిక, వివరణలను జారీచేసింది.
డిపార్టమెంట్ ఆఫ్ బయోటెక్నాలజీ  నుంచి అందిన సమాచారం ప్రకారం డిబిటి, వివిధ రిస్కు గ్రూపులకు సంబంధించి ఇన్ఫెక్టివ్ సూక్ష్మజీవుల జాబితా, 2021"ని తెలియజేసింది, ఇది వివిధ రిస్క్ గ్రూప్లకు సంబంధించిన ఇన్ఫెక్టివ్ సూక్ష్మజీవుల జాబితాను అందించి, కార్యాచరణ పద్ధతిని నిర్ణయిస్తుంది. కనీస భౌతిక నియంత్రణ అవసరాలు ,తదనుగుణంగా, తగిన జీవ భద్రత స్థాయి సౌకర్యాల ఎంపికకు అనుమతిస్తుంది. ఇందుకు సంబంధించిన జాబితాను ఇక్కడ చూడవచ్చు.https://dbtindia.gov.in/sites/default/files/Updated%20Risk%20Group13122021.pdf .
దీనికితోడు దేశవ్యాప్తంగా డిపార్టమెంట్ ఆఫ్ హెల్త్ రిసెర్చ్  పథకం కింద 138 బయో సేఫ్టీ లేబరెటరీలను ఏర్పాటు చేయడం జరిగింది.మహమ్మారుల నియంత్రణ, విపత్తులను ఎదుర్కొవడానికి దేశవ్యాప్త లేబరెటరీల నెట్వర్క్ను ఏర్పాటు చేయడం జరుగుతోంది. ఇండియన్ కౌన్సిల్ ఆఫ్ మెడికల్ రిసెర్చ్ కు అద్భుతమైన లేబరెటరీ మౌలిక సదుపాయాలు ఉ న్నాయి. ఇది దేశానికి బయోసేఫ్టీ కల్పించడం, బయో సెక్యూరిటీ ముప్పును ఎదుర్కోవడానికి ఉపయోగపడుతుంది. అలాగే నేషనల్ ఇన్ స్టిట్యూట్ ఆఫ్ వైరాలజీ పూణే కూడా ఇందుకు ఉపకరిస్తుంది.
డిబిటి "నియంత్రణ సౌకర్యాల స్థాపనకు మార్గదర్శకాలు: బయో సేఫ్టీ లెవెల్ 2  & 3  BSL-3 సదుపాయానికి సంబంధించి ధృవీకరణ , రీకాంబినెంట్ డిఎన్ ఎ పరిశోధన , బయోకంటైన్మెంట్ కోసం నిబంధనలు ,మార్గదర్శకాలు- 2017ను జారీచేసింది.
ఈ మార్గదర్శకాలు ,వివిధ అంతర్జాతీయ ఏజెన్సీలు రూపొందించిన జీవ భద్రత ప్రమాణాలను కలిగి ఉంటాయి.ఐసిఎంఆర్ లో నలకొల్పిన అన్ని బయోసేఫ్టీ లేబొరేటరీలు, ప్రత్యేకంగా బిఎస్ ఎల్-4 , బిఎస్ఎల్-3 , దాని నెట్వర్క్ లేబొరేటరీలు బయోసేఫ్టీ లేబొరేటరీ కార్యాచరణలో శిక్షణ కలిగి ఉన్నాయి.
ఐసిఎంఆర్-ఎన్ ఐవి,పూణె కీలక శాస్త్రవిజ్ఞాన సిబ్బంది కూడా సెంటర్ ఫర్ డిసీజ్ కంట్రోల్,ప్రివెన్షన్  యు.ఎస్.ఎలో బయోసేఫ్టీ కార్యకలాపాలపై శిక్షణ పొందారు.
కేంద్ర ఆరోగ్య కుటుంబ సంక్షేమ శాఖ సహాయ మంత్రి డాక్టర్ భారతి ప్రవిణ్ పవార్ లోక్సభలో ఒక లిఖిత పూర్వక సమాధానంలో ఈ విషయం తెలిపారు.
ఆర్థిక మంత్రిత్వ శాఖ
ప్రపంచబ్యాంకు అభివృద్ధి కమిటీ 102వ ప్లీనరీ సమావేశంలో పాల్గొన్న ఆర్థికమంత్రి శ్రీమతి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ప్రపంచ బ్యాంకు అభివృద్ధి కమిటీ 102వ ప్లీనరీ సమావేశంలో వీడియో కాన్ఫరెన్సింగ్ ద్వారా పాల్గొన్నారు.
కోవిడ్-19 సంక్షోభానికి ప్రపంచ బ్యాంకు స్పందన : ప్రాణాల పరిరక్షణ, ప్రభావవంత చర్యల పరిధి పెంపు, వ్యవస్థను తిరిగి పట్టాలకెక్కించడం; ఐఎంఎఫ్-డబ్ల్యుబిజి సిబ్బంది ఉమ్మడి తాజా నివేదిక : రుణాలపై వడ్డీ రద్దు అమలు, విస్తరణ అనే అంశాలపై ఈ సమావేశం నిర్వహించారు.
ఏప్రిల్ నాటి సమావేశం కన్నా ముందే ప్రవేశించిన కోవిడ్-19 మహమ్మారి వర్థమాన, అభివృద్ధి చెందిన దేశాలను ఇప్పటికీ తీవ్రంగా ప్రభావితం చేస్తున్నదని, పేదరిక నిర్మూలనకు ఎన్నో సంవత్సరాల పాటు శ్రమించి ఇంతవరకు సాధించిన లాభాలు పూర్తిగా తుడిచిపెట్టుకుపోయే పెద్ద ముప్పు పొంచి ఉన్నదని శ్రీమతి సీతారామన్ తన ప్రసంగంలో హెచ్చరించారు. మహమ్మారిని అదుపు చేయడానికి, సామాజిక, ఆర్థిక రంగాలపై దాని ప్రభావాన్ని తగ్గించడానికి కేంద్రప్రభుత్వం పలు చర్యలు తీసుకున్నదని ఆమె చెప్పారు.
పేదలకు ప్రత్యక్ష నగదు బదిలీకి, ఆహార భద్రత కల్పించడానికి తొలి విడతగా 2300 కోట్ల డాలర్ల ఉద్దీపన ప్యాకేజి ప్రభుత్వం ప్రకటించిందని ఆర్థిక మంత్రి చెప్పారు. ఆ తర్వాత ప్రధానమంత్రి శ్రీ నరేంద్రమోదీ ఆత్మనిర్భర్ భారత్ లేదా స్వయంసమృద్ధ భారత్ పిలుపు ఇస్తూ జిడిపిలో 10 శాతంతో సమానమైన 27,100 కోట్ల డాలర్ల విలువ గల ప్రత్యేక ఆర్థిక ప్యాకేజి ప్రకటించామన్నారు. వ్యాపార సంస్థలకు ఉపశమనం కలిగించడంతో పాటు కార్మిక చట్టాలను సరళీకృతం చేస్తూ పెను సంస్కరణలు ప్రతిపాదించామని, కేంద్రస్థాయిలో 44 కార్మిక చట్టాలను హేతుబద్ధం చేసి విలీనం చేశామని, రేషన్ కార్డులు దేశంలో ఎక్కడైనా చెల్లుబాటయ్యే విధంగా చర్యలు తీసుకోవడం ద్వారా వలస కార్మికులకు సామాజిక రక్షణ కల్పించామని ఆమె వివరించారు. నబార్డ్ కు రీఫైనాన్స్ సదుపాయం కల్పించడం, జాతీయ గ్రామీణ ఉపాధి హామీ పథకానికి  కేటాయింపులు పెంచడం వంటి చర్యల ద్వారా గ్రామీణ ఆర్థిక వ్యవస్థకు 2713 కోట్ల డాలర్ల నిధులు అందుబాటులోకి తెచ్చామని చెప్పారు.
కోవిడ్-19 మహమ్మారి వల్ల ఎదురైన సంక్లిష్ట పరిస్థితిని దీటుగా ఎదుర్కొనేందుకు ఆరోగ్య మౌలిక వసతుల పటిష్ఠతకు 203 కోట్ల డాలర్ల నిధులు కేటాయించినట్టు శ్రీమతి సీతారామన్ తెలిపారు. ప్రపంచ సౌభ్రాతృత్వం కోసం పాటుపడే బాధ్యతాయుతమైన సభ్యదేశంగా భారత్ తన అనుభవాలను ఇతరులతో పంచుకునేందుకు సిద్ధంగా ఉన్నట్టు చెప్పారు. అలాగే ఇరుగుపొరుగు వారికి ప్రాధాన్యం విధానం కింద దక్షిణాసియా ప్రాంతంలో నాయకత్వ పాత్ర పోషిస్తున్నదని తెలిపారు.
మహమ్మారిపై పోరాటంలో ఉమ్మడి కార్యాచరణే సమర్థవంతమైన సాధనమని ఆర్థికమంత్రి అన్నారు. కోవిడ్-19 స్పందన చర్యల కోసం ప్రపంచ బ్యాంకు బృందం 4500 కోట్ల డాలర్ల నిధుల సహాయం ప్రకటించడం పట్ల హర్షం తెలుపుతూ 2020 ఆర్థిక సంవత్సరం నాలుగో త్రైమాసికంలో ఆర్థిక వ్యవస్థ శక్తివంతమైన పనితీరుకు ఇది దర్పణం పడుతుందన్నారు.
వాణిజ్యం, పరిశ్రమల మంత్రిత్వ శాఖ
సరస్ ఆజీవిక స్టోర్లో ‘ఒక జిల్లా ఒక ఉత్పత్తి’ వాల్ను సంయుక్తంగా ప్రారంభించిన డీపీఐఐటీ, కేంద్ర గ్రామీణాభివృద్ధి మంత్రిత్వ శాఖ
దేశీయ చేతివృత్తులు, కళాకారులను ప్రోత్సహించేందుకు సహకారం
దేశీయ హస్తకళలు, కళాకారులను ప్రోత్సహించేందుకు, కేంద్ర వాణిజ్యం & పరిశ్రమల మంత్రిత్వ శాఖ ఆధ్వర్యంలోని పరిశ్రమలు & అంతర్గత వాణిజ్య ప్రోత్సాహక విభాగం  ప్రారంభించిన కార్యక్రమం పేరు 'ఒక జిల్లా ఒక ఉత్పత్తి' . ఈ కార్యక్రమం కింద, కేంద్ర గ్రామీణాభివృద్ధి మంత్రిత్వ శాఖ సహకారంతో సారస్ ఆజీవిక స్టోర్లో ఓడీఓపీ వాల్ ప్రారంభమైంది. కేంద్ర గ్రామీణాభివృద్ధి మంత్రిత్వ శాఖ అదనపు కార్యదర్శి శ్రీ చరణ్జిత్ సింగ్, డీపీఐఐటీ డైరెక్టర్ శ్రీమతి సుప్రియా దేవస్థలి ఈ వాల్ను నిన్న ఆవిష్కరించారు. సరస్ ఆజీవిక స్టోర్లోని ఓడీఓపీ వాల్ ఈ రెండు మంత్రిత్వ శాఖల భాగస్వామ్యానికి గుర్తుగా నిలుస్తుంది.
కేంద్ర గ్రామీణాభివృద్ధి మంత్రిత్వ శాఖ, దీనదయాళ్ అంత్యోదయ ద్వారా సరస్ ఆజీవిక కార్యక్రమాన్ని ప్రారంభించింది. సరస్ ఆజీవిక మహిళా సాధికారతకు విలువైన మద్దతుదారుగా నిలుస్తుంది. మహిళా కళాకారులు, స్వయం సహాయక సంఘాల  అభ్యున్నతిపై ప్రత్యేక దృష్టి పెడుతుంది. మహిళలు, స్వయం సహాయక సంఘాలు రూపొందించిన ఉత్పత్తులకు ప్రత్యేక మార్కెట్ను సృష్టించడం ద్వారా వారి నైపుణ్యం, ప్రతిభను పెంచుతుంది. తద్వారా, మహిళలు స్వయం వ్యాపారవేత్తలుగా మారడంలో సాయం చేస్తుంది.
ఉత్పత్తులకు ట్యాగింగ్, స్టోరీ కార్డులు వంటి వినూత్న లక్షణాలను ఆపాదించడానికి గ్రామీణాభివృద్ధి మంత్రిత్వ శాఖతో ఓడీఓపీ కార్యక్రమం చేతులు కలిపింది. ఈ అదనపు లక్షణాలు వినియోగదార్లను ఆకర్షిస్తాయి, తద్వారా ఉత్పత్తుల అమ్మకాలను పెంచుతాయి.
దేశంలోని అన్ని జిల్లాలను సమానంగా అభివృద్ధి చేయడం ద్వారా దేశాన్ని, ప్రజలను స్వావలంబనగా తీర్చిదిద్దాలన్న ప్రధాన మంత్రి శ్రీ నరేంద్ర మోదీ దార్శనికతను నిజం చేయడం ఓడీఓపీ లక్ష్యం. ఈ కార్యక్రమం కింద ప్రతి జిల్లా నుంచి ఒక ప్రత్యేక ఉత్పత్తిని ఎంపిక చేస్తారు. దానికి బ్రాండింగ్ కల్పించి, ప్రచారం చేస్తారు. ఇలా, దేశవ్యాప్తంగా చేనేత, హస్తకళలు సహా వివిధ రకాల ఉత్పత్తులను ప్రచారం చేస్తారు. భారతదేశాన్ని విలక్షణ నైపుణ్యం, వ్యవస్థాపకతతో వర్దిల్లే స్వయం సమృద్ధి కేంద్రంగా మార్చే లక్ష్యంతో ప్రభుత్వ, ప్రైవేట్ సంస్థలతో సహకారాన్ని ఓడీఓపీ కొనసాగిస్తుంది.
సాంఘిక న్యాయం, మరియు సాధికారత మంత్రిత్వ శాఖ
దివ్యాంగ జనుల కు సంబంధించిన రంగం లో సహకారాని కి గాను భారతదేశాని కి మరియుదక్షిణ ఆఫ్రికా కు మధ్య ఎమ్ఒయు పై సంతకాల కు ఆమోదం తెలిపిన మంత్రిమండలి
దివ్యాంగ జనుల కు సంబంధించిన రంగం లో సహకారాని కి గాను భారతదేశ ప్రభుత్వాని కి మరియు దక్షిణ ఆఫ్రికా గణతంత్ర ప్రభుత్వాని కి మధ్య అవగాహన పూర్వక ఒప్పంద పత్రం  పై సంతకాలు చేయడానికి గౌరవనీయులైన ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని ఇచ్చింది.
ఈ ద్వైపాక్షిక అవగాహన పూర్వక ఒప్పందం దివ్యాంగ జనుల సంబంధి రంగం లో సంయుక్త కార్యక్రమాల ను అమలు పరచడం ద్వారా భారత గణతంత్ర ప్రభుత్వాని కి చెందిన దివ్యాంగ జనుల సాధికారిత విభాగాని కి మరియు దక్షిణ ఆఫ్రికా ప్రభుత్వాని కి మధ్య సహకారాన్ని ప్రోత్సహించనుంది. ఇది భారతదేశాని కి మరియు దక్షిణ ఆఫ్రికా కు మధ్య ద్వైపాక్షిక సంబంధాల ను బలోపేతం చేస్తుంది. పరస్పరం అంగీకారం కుదిరే మేరకు, రెండు దేశాల మధ్య సహకారాని కి సంబంధించిన నిర్దిష్ట ప్రతిపాదనల ను ఎమ్ఒయు చెల్లుబాటు అయ్యే కాలం లో ఆచరణ లోకి తీసుకు రావడం జరుగుతుంది.
రెండు దేశాల లో దివ్యాంగ జనులు  మరియు వార్ధక్యం బారిన పడ్డ జన సంఖ్య కు మరీముఖ్యం గా అవసరం అయ్యేటటువంటి ఆధునికమైన, విజ్ఞాన శాస్త్ర సంబంధమైన, మన్నికైన, తక్కువ ఖర్చు లో లభ్యం కాగల ఉపకరణాల ను మరియు సహాయక సాధనాల ను అందించాలి అనేది ఈ ఎమ్ఒయు యొక్క ముఖ్య ఉద్దేశ్యం గా ఉంది.
గాంధీ మహాత్ముడు ఒక వంద సంవత్సరాల కాలాని కంటే పూర్వం దక్షిణ ఆఫ్రికా లో సత్యాగ్రహ ఉద్యమాన్ని మొదలు పెట్టిన కాలం నుండి స్వాతంత్య్రం కోసం మరియు న్యాయం కోసం పోరాటం సాగిన నేపథ్యం లో దక్షిణ ఆఫ్రికా మరియు భారతదేశం ఒక సుదీర్ఘమైనటువంటి చరిత్రాత్మక బంధాన్ని మరియు సంబంధాల ను ఏర్పరచుకొన్నాయని చెప్పాలి. జాతి విచక్షణ కు వ్యతిరేకం గా సాగిన ఉద్యమాని కి సంఘీభావాన్ని వ్యక్తపరచిన అంతర్జాతీయ సముదాయం లో భారతదేశం ముందువరుస లో నిలబడింది. స్వాతంత్య్రం సిద్ధించిన అనంతర కాలం లో, 1993 వ సంవత్సరం లో దక్షిణ ఆఫ్రికా తో దౌత్య సంబంధాల పునరుద్ధరణ చోటు చేసుకొంది. మరి ఆ తరువాత కాలం లో అంటే 1997 వ సంవత్సరం లో మార్చి మాసం లో భారతదేశం మరియు దక్షిణ ఆఫ్రికా ఒక వ్యూహాత్మక భాగస్వామ్యాన్ని నెలకొల్పుకొన్నాయి. తదనంతరం, దక్షిణ ఆఫ్రికా తో ద్వైపాక్షిక స్థాయి లోను, బిఆర్ఐసిఎస్, ఐబిఎస్ఎ తదితర వేదిక ల ద్వారాను మన మధ్య సన్నిహిత, మిత్రపూర్వక సంబంధాలు దృఢ తరంగా మారాయి. ఆర్థిక సహకారం, వాణిజ్య పరమైన సహకారం, రక్షణ, సంస్కృతి, ఆరోగ్యం, మానవీయ ఒప్పందాలు, సార్వజనిక పరిపాలన, విజ్ఞాన శాస్త్రం మరియు సాంకేతిక విజ్ఞానం వంటి విభిన్న రంగాల లో రెండు దేశాల కు మధ్య అనేక ద్వైపాక్షిక ఒప్పందాలు రూపు ను దాల్చాయి. మానవ వనరుల అభివృద్ధి లో సహకారాన్ని ప్రోత్సహించడం లో భారతదేశాని కి చెందిన టెక్నికల్ ఎండ్ ఇకానామిక్ కోఆపరేశన్ ప్రోగ్రామ్  ఒక ఉపయోగకరమైనటువంటి మాధ్యం గా పాటుపడింది. కోవిడ్-19 మహమ్మారి కి ఎదురొడ్డి పోరాడడం తో పాటుగా ఇతర ప్రపంచ స్థాయి సవాళ్ళ ను పరిష్కరించడం లో దక్షిణ ఆఫ్రికా కు మరియు భారతదేశాని కి మధ్య ద్వైపాక్షిక సహకారం చెప్పుకోదగ్గది గా ఉండింది. వేరు వేరు ఇతర మంత్రిత్వ శాఖలు/విభాగాలు కూడా వాటి కి సంబంధించినటువంటి రంగాల లో సహకారం కోసం ఎమ్ఒయు ల పైన/ఒప్పంద పత్రాల పైన సంతకాలు చేశాయి. ఈ పరిణామాలు దక్షిణ ఆఫ్రికా ప్రభుత్వం తో గాఢతరమైన సంబంధాల ను చాటి చెబుతున్నాయి.
ఆరోగ్య, కుటుంబ సంక్షేమ మంత్రిత్వ శాఖ
వరుసగా రెండో రోజు కూడా 30 వేలలోపు కొత్త కోవిడ్ కేసులు
ఒకటిన్నర నెలలుగా కొత్త కేసులకంటే కోలుకున్నవారే ఎక్కువ
భారత్ లో వరుసగా రెండో రోజు కూడా కొత్తగా 30 వేల లోపే కోవిడ్ పాజిటివ్ కేసులు నమోదవుతూ వచ్చాయి. గడిచిన 24 గంటలలో 29,163 మంది కోవిడ్ పాజిటివ్ గా నిర్థారణ అయ్యారు. గడిచిన పది రోజులలో ఈ సంక్య 50 వేల లోపే ఉంటూ వస్తోంది.
కోవిడ్ వ్యాపించకుండా అనుసరించాల్సిన వైఖరిని, పాటించాల్సిన జాగ్రత్తలను సక్రమంగా పాటించటం వల్లనే ఇది సాధ్యమైనట్టు స్పష్టంగా తెలుస్తోంది. యూరప్, అమెరికా దేశాలలో కోవిడ్ పాజిటివ్ కేసుల సంఖ్య పెరుగుతున్నప్పటికీ భారత్ లో అదుపులో ఉండటం విశేషం. కొత్తగా కోలుకుంటున్నవారి సంఖ్య కూడా క్రమంగా పెరుగుతూ ఉంది. గత 24 గంటలలో 40,791 మంది కోలుకోగా ఇదే సమయంలో వచ్చిన కొత్త కేసులు 29,163 మాత్రమే వచ్చాయి.
దేశవ్యాప్తంగా కోవిడ్ నిర్థారణ పరీక్షలు కూడా ప్రభుత్వం బాగా పెంచింది. ఇప్పటివరకు జరిపిన పరీక్షలు 12,65,42,907 కి చేరాయి. దీనివలన పాజిటివ్ శాతం 7.01% కి చేరింది.
ప్రస్తుతం చికిత్సలో ఉన్న కోవిడ్ బాధితుల సంఖ్య 4,53,401కి చేరగా వీరు మొత్తం ఇప్పటిదాకా నమోదైన పాజిటివ్ కేసులలో కేవలం 5.11% మాత్రమే. ఈరోజు వరకు కోవిడ్ నుంచి కోలుకున్నవారి సంఖ్య 82,90,370కు చేరింది. దీంతో కోలుకున్నవారి శాతం 93.42% కు చేరింది. గత 24 గంటలలో కోలుకున్నవారిలో 72.87% మంది 10 రాష్ట్రాలకు చెందినవారే ఉన్నారు. వీరిలో కేరళలో అత్యధికంగా 6,567 మంది కోలుకోగా, పశ్చిమ బెంగాల్ లో 4,376 మంది, ఢిల్లీలో 3,560 మంది కోలుకున్నారు.
కొత్తగా పాజిటివ్ గా నమోదైన కేసులలో 75.14% పది రాష్ట్రాలలో నమోదు కాగా ఢిల్లీలో 3,797 కొత్త కేసులు, పశ్చిమ బెంగాల్ లో 3,012, కేరళలో 2,710 నమోదయ్యాయి.
గడిచిన 24 గంటలలో 449 మంది కోవిడ్ కారణంగా చనిపోయారు.వారిలో 78.4% మంది కేవలం పది రాష్ట్రాలకు చెందినవారే. అత్యధికంగా 22.76%  ఢిల్లీలో నమోదు కాగా, మహారాష్ట్రలో 60, పశ్చిమ బెంగాల్ లో 53 సంభవించాయి.
ప్రధాన మంత్రి కార్యాలయం
మాల్దీవుల అధ్యక్షుడి భారత పర్యటన సందర్భంగా ప్రధాన మంత్రి శ్రీ నరేంద్ర మోదీ పత్రికా ప్రకటన
యువర్ ఎక్సలెన్సి, నా స్నేహితుడు అధ్యక్షుడు సోలిహ్,
ఇరు దేశాల ప్రతినిధి బృందాల సభ్యులు,
ప్రియమైన మీడియా ప్రతినిధులకు,
నమస్కారం !
ముందుగా, నేను నా స్నేహితుడు ప్రెసిడెంట్ సోలిహ్, అతని బృందాన్ని భారతదేశానికి స్వాగతించాలనుకుంటున్నాను. గత కొన్ని సంవత్సరాలుగా, భారతదేశం, మాల్దీవుల మధ్య స్నేహపూర్వక సంబంధాలలో పునరుజ్జీవనం ఉంది అంతే కాక మా సాన్నిహిత్యం పెరిగింది. మహమ్మారి ద్వారా ఎదురయ్యే సవాళ్లు ఉన్నప్పటికీ, మా సహకారం సమగ్ర భాగస్వామ్య రూపాన్ని తీసుకుంటుంది.
స్నేహితులారా,
ఈ రోజు, నేను అనేక అంశాలపై అధ్యక్షుడు సోలిహ్తో విస్తృతంగా చర్చించాను. మేము మా ద్వైపాక్షిక సహకారానికి సంబంధించి అన్ని కోణాలను సమీక్షించాము. ముఖ్యమైన ప్రాంతీయ మరియు ప్రపంచ సమస్యలపై అభిప్రాయాలను మార్పిడి చేసుకున్నాము.
కొద్దిసేపటి క్రితం గ్రేటర్ మాలి కనెక్టివిటీ ప్రాజెక్ట్ ప్రారంభించడాన్ని మేము స్వాగతించాము. ఇది మాల్దీవుల్లో అతిపెద్ద మౌలిక సదుపాయాల ప్రాజెక్టు అవుతుంది.
ఈ రోజు మేము గ్రేటర్ మాలిలో 4000 సోషల్ హౌసింగ్ యూనిట్లను నిర్మించే ప్రణాళికలను కూడా సమీక్షించాము. 2000 సోషల్ హౌసింగ్ యూనిట్లకు ఆర్థిక సహాయం అందజేస్తామని ప్రకటించడానికి సంతోషిస్తున్నాను.
అన్ని ప్రాజెక్ట్ లను సకాలంలో పూర్తి చేయడానికి అదనంగా $100 మిలియన్ల రుణాన్ని అందించాలని కూడా మేము నిర్ణయించుకున్నాము.
స్నేహితులారా,
హిందూ మహాసముద్ర ప్రాంతంలో అంతర్జాతీయ నేరాలు, ఉగ్రవాదం మరియు మాదక ద్రవ్యాల అక్రమ రవాణా ముప్పు తీవ్రంగా ఉంది. అందువల్ల, రక్షణ మరియు భద్రత రంగంలో భారతదేశం, మాల్దీవుల మధ్య సన్నిహిత సంబంధాలతో పాటు సమన్వయం మొత్తం ప్రాంతం శాంతి మరియు స్థిరత్వానికి చాలా అవసరం. ఈ సాధారణ సవాళ్లకు వ్యతిరేకంగా మేము సహకారాన్ని పెంచుకున్నాము. ఇందులో మాల్దీవుల భద్రతా అధికారులకు సామర్థ్య నిర్మాణం మరియు శిక్షణ మద్దతు కూడా ఉంది. మాల్దీవుల భద్రతా దళానికి భారతదేశం 24 వాహనాలు మరియు ఒక నౌకాదళ పడవను అందజేస్తుందని ప్రకటించడానికి నేను సంతోషిస్తున్నాను. మాల్దీవుల్లోని 61 దీవుల్లో పోలీసు సౌకర్యాల నిర్మాణానికి కూడా సహకరిస్తాం.
స్నేహితులారా,
మాల్దీవుల ప్రభుత్వం 2030 నాటికి సున్నా కర్బన ఉద్గారాలను లక్ష్యంగా పెట్టుకుంది. ఈ నిబద్ధత కోసం నేను అధ్యక్షుడు సోలిహును అభినందిస్తున్నాను మరియు ఈ లక్ష్యాన్ని సాధించడంలో మాల్దీవులకు భారతదేశం అన్ని విధాలా సహాయాన్ని అందజేస్తుందని హామీ ఇస్తున్నాను. అంతర్జాతీయంగా, భారతదేశం వన్ వరల్డ్, వన్ సన్, వన్ గ్రిడ్ ప్రాజెక్ట్ ను చేపట్టింది, దీని కింద మేము మాల్దీవులతో సమర్థవంతమైన చర్యలు తీసుకోవచ్చు.
స్నేహితులారా,
నేడు, భారతదేశం-మాల్దీవులు భాగస్వామ్యం రెండు దేశాల పౌరుల ప్రయోజనాలకు మాత్రమే కాకుండా, ఈ ప్రాంతానికి శాంతి, స్థిరత్వం మరియు శ్రేయస్సుకు మూలంగా మారుతోంది.
మాల్దీవుల ఏ అవసరం లేదా సంక్షోభం ఎదురైనా భారత్ మొదటగా స్పందించేది. అది కొనసాగుతుంది.
ప్రెసిడెంట్ సోలీహ్ , అతని బృందం భారతదేశాన్ని ఆహ్లాదకరంగా సందర్శించాలని కోరుకుంటున్నాము.
మీకు చాలా కృతజ్ఞతలు.
(
ప్రధాన మంత్రి కార్యాలయం
ఛత్రపతి శివాజీ మహారాజ్ విగ్రహాన్ని మారిశస్ లో ఏర్పాటు చేసినందుకు సంతోషాన్ని వ్యక్తం చేసిన ప్రధాన మంత్రి
ఛత్రపతి శివాజీ మహారాజ్ యొక్క విగ్రహాన్ని మారిశస్ లో ఏర్పాటు చేసినందుకు భారతదేశం లో ప్రతి ఒక్కరూ గర్వపడుతున్నారని ప్రధాన మంత్రి శ్రీ నరేంద్ర మోదీ అన్నారు.
మహారాష్ట్ర ఉప ముఖ్యమంత్రి శ్రీ దేవేంద్ర ఫడ్ ణవీస్ ట్వీట్ కు ప్రధాన మంత్రి సమాధానాన్ని ఇస్తూ,
"भारतीयांसाठी अभिमानाची बाब! छत्रपती शिवाजी महाराज यांचे विचार जागतिक पातळीवर पोहचत आहेत. पंतप्रधान @KumarJugnauth यांच्या स्वागतार्ह उपस्थितीने या कार्यक्रमाची शोभा आणखी वाढली आहे."
‘‘భారతదేశం లో ప్రతి ఒక్కరు దీనిని చూసి గర్వపడుతున్నారు. ఛత్రపతి శివాజీ మహారాజ్ యొక్క ఆలోచనలు ప్రపంచం అంతటా మారుమోగుతున్నాయి. మాన్య ప్రధాని శ్రీ @KumarJugnauth పాలుపంచుకోవడం ఈ యొక్క సందర్భాన్ని మరింత విశిష్టమైంది గా మార్చివేసింది.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 28.50 కోట్లకు పైగా టీకా డోసులు
రాష్ట్రాల దగ్గర పంపిణీకి సిద్ధంగా ఇంకా 2.87 కోట్ల డోసులు
భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వస్తోంది. కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన టీకామందు మునుపటిలాగానే రాష్టాలకు పూర్తిగా ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 28.50 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 25,63,28,045 డోసులు ఉన్నట్టు తెలుస్తోంది
రాష్ట్రాలు, కేంద్ర పాలిత ప్రాంతాల దగ్గర ఇంకా 2.87 కోట్లకు పైగా  టీకా డోసులు పంపిణీకి అందుబాటులో ఉన్నాయి. పైగా, మరో 52,26,460 టీకా డోసులు వచ్చే 3 రోజుల్లో రాష్ట్రాలకు, కేంద్రపాలిత ప్రాంతాలకు అందుతాయి
రహదారి రవాణా, హైవేల మంత్రిత్వ శాఖ
'ఇ20' ఇంధనం వినియోగంపై ప్రజాభిప్రాయం కోరిన రవాణా శాఖ
వాహనాల కోసం దేశంలో 'ఇ20' ఇంధనం వినియోగంపై ప్రజల నుంచి అభిప్రాయాలు కోరుతూ, కేంద్ర రహదారి రవాణా, హైవేల మంత్రిత్వ శాఖ ముసాయిదా ప్రకటన జీఎస్ఆర్ 757ను విడుదల చేసింది. ఇ20 ఇంధనం అంటే గ్యాసోలిన్, 20 శాతం ఇథనాల్తో కూడిన మిశ్రమం. దీంతోపాటు ఈ ఇంధనం ఉద్గార ప్రమాణాల అనుసరణపైనా సూచనలు ఆహ్వానించింది. ఇ20 ఇంధనాన్ని వినియోగించుకునే వాహనాల వృద్ధికి ఈ ముసాయిదా ప్రకటన తోడ్పడుతుంది. కార్బన్ డై ఆక్సైడ్, హైడ్రోకార్బన్ల వంటి ఉద్గారాలకు కళ్లెం పడుతుంది. ఇంధన దిగుమతి వ్యయం తగ్గి, విదేశీ మారకద్రవ్యం మిగలడంతోపాటు, ఇంధన భద్రత మరింత పెరుగుతుంది.
ఇథనాల్, గ్యాసోలిన్ మిశ్రమంలోని ఇథనాల్ శాతానికి సరిపోయే వాహనాలను తయారీదారులే నిర్వచిస్తారు. ఈ వివరం స్పష్టంగా కనిపించేలా వాహనంపై స్టిక్కర్ అతికిస్తారు.